Diari Oficial de la Generalitat Valenciana


Sumari del DOGV 9872, del 17-06-2024 (2024/5671)

RESOLUCIÓ de 10 de juny de 2024, de la Conselleria d'Hisenda, Economia i Administració Pública, per la qual s'accepta una renúncia per a la realització de pràctiques professionals en la Direcció General de Fons Europeus i Sector Públic, i s'adjudica la beca vacant per a la seua substitució.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9872

Data del DOGV
:   17-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5671


Data del document
:   10-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 10 de juny de 2024, de la Conselleria d'Hisenda, Economia i Administració Pública, per la qual s'accepta una renúncia per a la realització de pràctiques professionals en la Direcció General de Fons Europeus i Sector Públic, i s'adjudica la beca vacant per a la seua substitució. [2024/5671]  
Per Orde 7/2017, de 9 d'agost (DOGV núm. 8116, de 30.08.2017), de la Conselleria d'Hisenda i Model Econòmic, s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.   
Per Resolució d'1 de setembre de 2022 (DOGV núm. 9441, de 04.10.2022), de la Conselleria d'Hisenda i Model Econòmic, es convoca per a l'exercici 2022 una beca per a la realització de pràctiques professionals en la Direcció General de Fons Europeus.  
Mitjançant Resolució de 19 de gener de 2023 (DOGV núm. 9526, de 03.02.2023), s'adjudica una beca per a la realització de pràctiques professionals en la Direcció General de Fons Europeus, i es constituïx una borsa de reserva per a cobrir les vacants que es puguen produir.  
Mitjançant Resolució de 31 de gener de 2024 (DOGV núm. 9805, de 08.03.2024), es prorroga la beca de pràctiques professionals en l'actual beneficiari fins al 31 de gener de 2025, i vist l'escrit de data 2 d'abril de 2024 pel qual Héctor Puerto Palomero comunica la renúncia a la beca que se li havia concedit per a la realització de les pràctiques professionals en la Direcció General de Fons Europeus i Sector Públic, amb efectes des del dia 1 de maig de 2024, atenent a l'orde de puntuació establit en la borsa de reserva, es procedix a atorgar la beca al candidat situat en octau lloc en l'esmentada borsa, Ángel Belda Bordería, després de la renúncia dels set candidats precedents.  
D'acord amb l'article 16.3 de l'Orde 7/2017, de 9 d'agost, de la Conselleria d'Hisenda i Model Econòmic, per la qual es van aprovar les bases reguladores per a la concessió de beques de pràctiques professionals en l'esmentada conselleria, que disposa: «Les persones integrants de la borsa de reserva cobriran, segons l'orde de prioritat, les vacants que es produïsquen durant el període de gaudi de les ajudes, a causa de renúncies, abandonaments, incompliment d'obligacions o qualsevol altra incidència. Si la vacant es produïx una vegada transcorreguda la mitat del període de duració de l'ajuda, esta podrà declarar-se deserta».  
  
Per tot el que s'ha exposat, segons el que es disposa en l'article 9 del Decret 132/2009, de 4 de setembre, del Consell, pel qual es regula la concessió de beques, i de conformitat amb el que s'establix en el resolc dotze de la Resolució de 12 de setembre de 2023 i en la disposició addicional segona de l'Orde 7/2017, de 9 d'agost, de la Conselleria d'Hisenda i Model Econòmic, resolc:  
  
Primer  
Acceptar la renúncia d'Héctor Puerto Palomero, amb DNI \*\*\*\*835\*\*, a la beca per a la realització de pràctiques professionals en les dependències de la Direcció General de Fons Europeus i Sector Públic, amb efectes des del dia 1 de maig de 2024.  
  
Segon  
Adjudicar la beca vacant a Ángel Belda Bordería, amb DNI \*\*\*\*321\*\*, candidat de la borsa de reserva, per al període previst de la pròrroga, des de la data de la signatura de l'adjudicació i amb les condicions que establix la Resolució d'1 de setembre de 2022, de la Conselleria d'Hisenda i Model Econòmic.  
  
Contra esta resolució, que posa fi a la via administrativa, es podrà interposar, potestativament, recurs de reposició davant el mateix òrgan que va dictar l'acte, en el termini d'un mes a comptar des de l'endemà de la notificació, o bé recurs contenciós administratiu davant el jutjat contenciós administratiu de València, o davant el jutjat contenciós administratiu de la circumscripció en la qual tinga el seu domicili el demandant, en el termini de dos mesos a comptar des de l'endemà de la notificació. Tot això, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que s'estime oportuna.  
  
València, 10 de juny de 2024.- La directora general de Fons Europeus i Sector Públic (per delegació, Resolució de 12.09.2023, DOGV núm. 9684): María del Mar González Barranco.